google/wiki40b huggingface dataset:
Bebola Nasi Ayam

Nasi Ayam Bebola atau Bebola nasi ayam ialah sejenis kepelbagaian nasi ayam Hainan yang terkenal di kalangan masyarakat Cina di Malaysia dan Singapura. Perbezaan dengan nasi ayam biasa ialah bebola nasi ayam ini dihidangkan dalam bentuk bebola.
Nasi ayam Hainan ialah sajian nasi yang dimasak dalam stok rebusan ayam dan dihidangkan bersama potongan ayam kukus. Bebola Nasi Ayam pula menghidangkan nasinya dalam bentuk sfera. Lazimnya, seketul nasi tersebut boleh dimakan dengan sekali suap. Negeri di Malaysia yang terkenal dengan sajian hidangan ini ialah negeri Melaka yang terkenal dengan warisan baba dan nyonya serta kacukan kebudayaan Cina tempatan.
Antara restoran yang menawarkan juadah ini sebagai sebahagian daripada menu mereka ialah Kopitiam Chop Chung Wah di Jonker Walk yang mula beroperasi dari jam 8.30 pagi. Kedai ini direkodkan sebagai antara yang terawal menjual makanan jenis ini di Melaka. Satu lagi pilihan ialah "Famosa Chicken Rice-Ball" yang berada di Jalan Hang Jebat dan Jalan Hang Kasturi.
Untuk pilihan yang halal bagi pengunjung beragama Islam, "Ee Ji Ban (Chicken Rice Balls)" menyajikan bebola nasi ayam sebagai menu utama dan restoran ini mempunyai sijil halal. Restoran yang terletak di Melaka Raya ini turut pernah disinggahi oleh program makanan yang terkenal iaitu Jalan-Jalan Cari Makan terbitan TV3.{
Vaksin rotavirus

Vaksin rotavirus merupakan vaksin yang digunakan untuk memberi perlindungan daripada jangkitan rotavirus. Virus ini merupakan punca utama diarea atau cirit-birit yang teruk dalam kalangan kanak-kanak kecil. Vaksin ini mencegah 15 hingga 34% cirit-birit yang teruk di negara sedang membangun dan 37 hingga 96% cirit-birit yang teruk di negara maju. Vaksin ini nampaknya dapat mengurangkan risiko kematian dalam kalangan kanak-kanak kecil akibat daripada cirit-birit. Mengimunkan bayi nampaknya menurunkan kadar penyakit dalam kalangan mereka yang lanjut usia dan yang masih belum diimunkan.
Pertubuhan Kesihatan Sedunia (WHO) menyarankan supaya vaksin rotavirus disertakan dalam pemvaksinan rutin terutamanya di kawasan yang penyakit ini biasa ditemui. Pemvaksinan hendaklah dilakukan bersama-sama dengan menggalakkan penyusuan ibu, mencuci tangan, air bersih dan sanitasi yang baik. Ia diberi melalui mulut dan memerlukan dua atau tiga dos. Ia hendaklah diberi bermula pada kira-kira umur enam minggu.
Keselamatan vaksin ini adalah baik. Ini termasuk dalam kalangan individu yang menghidap HIV/AIDS. Versi terdahulu vaksin ini dikaitkan dengan intususepsi, tetapi versi vaksin sekarang tidak dikaitkan dengan jelas. Disebabkan oleh potensi risiko, ia tidak disyorkan untuk bayi yang menghidap intususepsi. Vaksin ini diperbuat daripada rotavirus dilemahkan.
Vaksin rotavirus boleh didapati buat pertama kalinya di Amerika Syarikat pada tahun 2006. Ia tersenarai dalam Senarai Ubat Penting Pertubuhan Kesihatan Sedunia, iaitu ubat paling penting yang diperlukan dalam sistem kesihatan asas. Kos borong vaksin ini pada tahun 2014 ialah antara 6.96 hingga 20.66 dolar Amerika sedos. Di Amerika Syarikat, kosnya melebihi 200 dolar Amerika. Setakat tahun 2013, terdapat dua jenis vaksin yang boleh didapati di seluruh dunia, iaitu Rotarix dan RotaTeq, dengan sebilangan vaksin lain yang boleh didapati di negara tertentu.
Kemahiran interpersonal

Kemahiran antara perorangan atau kemahiran interpersonal merujuk kepada algoritma mental dan berkomunikasi yang digunakan semasa komunikasi dan interaksi sosial untuk mencapai kesan atau keputusan tertentu.
Konsep asas yang berkaitan dengan komunikasi interpersonal ialah seperti konsep kendiri, sikap, sahsiah, nilai dan matlamat. Ia akan membantu mewujudkan seorang individu yang berkebolehan dan berkeyakinan semasa berinteraksi dengan persekitarannya.

Sahsiah

Sahsiah berasal daripada Bahasa Arab yang bermakna keperibadian. Keperibadian merupakan sifat seseorang yang sudah sebati dengan dirinya.
Sikap individu, norma dan nilai yang dipegang oleh seseorang secara tidak langsung akan mempamerkan sahsiah mereka sama ada baik atau tidak. Sahsiah merupakan sifat dan sikap seseorang yang dilihat dari aspek luaran dan dalaman. Sahsiah adalah keperibadian seseorang. Sahsiah dapat dipamerkan melalui perwatakan yang baik.
Kuala Dasal

Poskod

Poskod yang digunakan di Kuala Dasal adalah 36552. Terdapat 8 buah desa di dalam daerah kecamatan Tungkal Ulu.
Isselbach

Isselbach merupakan sebuah kawasan perbandaran terletak di daerah Rhein-Lahn-Kreis, Rhineland-Palatinate, Jerman.
Masjid Darussalam

Latar belakang

Masjid Darussalam memiliki binaan masjid yang berbentuk segiempat yang besar dan tinggi. Rekabentuk Masjid Darussalam ala Timor Tengah di mana terdapat kubah yang besar di tengah-tengah bangunan dan dindingnya dihiasi dengan ukiran gerbang yang menarik.
Struktur binaan pada keseluruhannya adalah dari batu bata.
Büddenstedt

Büddenstedt merupakan sebuah munisipaliti terletak di daerah Helmstedt, Niedersachsen, Jerman.
Le Creusot

Le Creusot ialah komun di jabatan Saône-et-Loire dan di kawasan Bourgogne di timur Perancis.
Uchizy

Uchizy ialah komun di jabatan Saône-et-Loire dan di kawasan Bourgogne di timur Perancis.
Hilgermissen

Hilgermissen merupakan sebuah munisipaliti terletak di daerah Nienburg, Niedersachsen, Jerman.
Lutheranisme

Lut[h]eranisme ialah sebuah mazhab atau cabang gereja utama dalam Agama Kristian yang berkait kepada ajaran Martin Luther, seorang agamawan abad ke-16 yang memulakan suatu pergerakan pembaharuan agama sangat berpengaruh melalui penulisan 95 Dalilnya sehingga menyebabkan suatu perpecahan doktrin dalam dunia Kristian.
Gereja ini banyak ditemui dengan jutaan penganut  (diberi nama Luteran) di serata dunia. Persekutuan Luteran Sedunia menganggarkan sebanyak leibh 74 juta orang yang berada dalam gereja ini, namun ia tidak mengira gereja-gereja bermazhab ini yang tidak memasuki persekutuan ini secara rasmi mahupun tidak mengiktiraf diri sebagai gereja Luteran. Mazhab gereja ini merupakan agama rasmi di beberapa negara Nordik tertentu iaitu Iceland, Norway, Denmark, Greenland dan Kepulauan Faroe.

Doktrin

Secara tradisinya, para penganut gereja ini mengiktiraf kitab-kitab Perjanjian Lama dan Baru sahaja sebagai suatu penurunan wahyu yang sebenar serta norma yang diterima dalam ajaran yang disebarkan oleh Yesus Kristus. Kepercayaan para penganut ini didasarkan secara formalnya kepada fahaman bahawa kitab suci sahaja yang dipakai sebagai pedoman untuk amalan dan peraturan (Sola scriptura) - maka ia juga diiktiraf sebagai suatu rujukan utama berkaitan keimanan dan moral penganut kerana ciri inspirasi, kuasa, kejelasan, kecekapan dan kecukupan kandungan yang tertulis dalam kitab-kitab tersebut.

Tritunggal

Para penganut mazhab ini berkepercayaan kepada konsep Tritunggal. Mereka menolak tanggapan  bahawa Tuhan Bapa dan Tuhan Anak merupakan "wajah" kepada Tuhan yang sama kerana mereka berdasarkan kepada kitab-kitab Perjanjian Lama dan Baru yang membezakan dua entiti ini secara khusus dan terperinci. Penganut Luteranisme juga percaya bahawa Roh Kudus berasal daripada kedua-dua Tuhan Bapa dan Tuhan Anak.

Pembaptisan

Para Luteran percaya bahawa amalan pembaptisan ialah suatu amalan yang dilihat menyelamatkan (saving work of God) di mana ia dipercayai termaktub dan di oleh Yesus sendiri.

Perjamuan Suci

Orang Luteran percaya bahawa jasad dan darah Yesus itu ada "dalam, bersama dan melalui bentuk"  bahan roti dan wain yang diperjamukan kepada sesiapa sahaja yang menjamah kedua-dua bahan ini.
Kampung Jalan Bukit Tebuan

Poskod

Poskod yang digunakan di Kampung Jalan Bukit Tebuan, Bandar Baharu, Kedah adalah 34950.
Ultranasionalisme

Ultranasionalisme ialah suatu bentuk "nasionalisme melampau yang mendokong kepentingan sesebuah negara atau rakyat melebih segala benda lain", ataupun juga "ketaatan kepada negara sendiri yang melampau". 
Gabungan fahaman ini dengan pendirian terhadap tindakan membaharukan atau membangunkan semula sesebuah bangsa (national rebirth) ialah batu asas kepada fasisme.
Shakilla Khoriri

Kerjaya

Beliau mula bergiat aktif dalam bidang lakonan pada tahun 2009 dan telah membintangi beberapa buah drama dan telefilem, beliau amat terkenal dengan watak antagonis yang dilakonkannya. Antara drama yang menaikkan nama Shakilla ialah drama Adam dan Hawa di mana beliau memegang watak Eja iaitu adik kepada Nadiya Nisaa. Watak itu hanya diperolehi oleh beliau selepas tujuh tahun berkecimpung dalam dunia seni.

Diugut kerana watak antagonis

Pada April 2014, Shakilla mendedahkan kepada media yang beliau pernah diserang oleh seorang wanita yang kelihatan tidak berpuas hati dan membenci dengan watak antagonis lakonannya di dalam sebuah drama. Menurutnya, beliau ketika itu sedang melayan peminat yang mahu bergambar dengannya sebelum wanita itu menyerangnya dari arah belakang. Selain itu, beliau turut menerima ugutan dirogol, dibunuh dan disimbah asid sekiranya beliau terus membawakan watak antagonis.

Pertunangan dan perkahwinan

Pada 16 Julai 2017, Shakilla telah bertunang dengan Fizi Ali yang merupakan seorang penyampai radio Suria FM. Pasangan ini telah bercinta selama empat tahun, dan keputusan untuk bertunang diambil selepas Fizi menghantar rombongan merisik pada awal Februari lalu.
Shakila sah menjadi isteri kepada Fizi pada 18 Februari 2018. Pasangan itu telah selamat diijabkalbulkan oleh bapa pengantin perempuan, Khoriri Markon dengan dua kali lafaz tepat pukul 10.37 pagi di Dewan Chersonese Media Hall, Maju Junction Mall, Kuala Lumpur. Pasangan ini dikurniakan bayi perempuan pada 14 Mac 2019 bernama Ameena Sofia.
Nafas Cahaya

Pembikinan

Selepas kejayaan album kedua, Misha membayangkan akan bekerjasama dengan komposer terkenal M. Nasir untuk album ketiganya. Hasrat Misha mendapat perhatian masyarakat dan media kerana M. Nasir sememangnya agak jarang memberikan hasil karyanya untuk artis-artis wanita. Ella, Ramlah Ram, Ziana Zain, Sheila Majid dan Umie Aida adalah antara artis wanita yang bertuah kerana dapat bekerjasama dengan M. Nasir.
Misha cukup bertuah kerana M.Nasir sendiri mengaguminya, malah bersedia mencipta sebuah lagu yang bersesuaian dengan karektor Misha. Projek Nafas Cahaya disifatkan Misha sebagai gabungan 3 genius kerana ia melibatkan M. Nasir sebagai komposer, serta Loloq sebagai penulis lirik dan penggubah muzik Ramli MS sebagai penerbit dan penyusun lagunya.
Lagu ini pertama kali diperdengarkan di corong radio pada 28 Ogos 2006 dan pada 8 Jun 2006, Misha terlebih dahulu menyanyikannya secara eksklusif di hadapan para peminatnya ketika rakaman Konsert Fenomena RTM (yang kemudiannya disiarkan di kaca TV pada 21 Oktober 2006).

Penerimaan

Nafas Cahaya mengejutkan pemerhati seni apabila lagu ini mula diperdengarkan. Ia sebuah lagu pop yang diadun dengan tradisional Melayu secara minimal serta sedikit sentuhan hindi. M. Nasir menyifatkan lagu ini hanya sesuai dinyanyikan Misha yang bervokal manja dan gemersik.
Lirik lagu yang dicipta Loloq ini secara puitis membayangkan sang gadis yang meminta kepastian daripada seorang pemuda tentang cintanya. Simbolik lain untuk lagu ini ialah mengenai cerita umat manusia di zaman Arab Jahilliah yang mendambakan junjungan mulia Nabi Muhammad SAW menurunkan ilmu dan wahyu-wahyu Allah yang disampaikan kepadanya agar jalan dan jiwa manusia selalu terang. Pelbagai tafsiran boleh dibuat melalui lagu ini kerana unsur seninya yang cukup mendalam.

Kontroversi

Ketika lagu ini dicalonkan di peringkat separuh akhir Muzik-muzik untuk kategori Etnik Kreatif, ramai yang meramalkan lagu ini akan ke final. Malangnya keputusan juri menunjukkan sebaliknya. Ramai pemerhati seni melihat keputusan ini agak mengejutkan memandangkan lagu ini amat baik mutu penciptaannya.
Nafas Cahaya akhirnya menebus maruah apabila menang di Anugerah Industri Muzik ke 16, 4 tahun selepas diperkenalkan.

Tenaga Produksi

Lagu: M. Nasir
Lirik: Loloq
Hakcipta Lagu & Lirik: Luncai Emas Publishing
Penerbit Eksekutif: Ramli MS
Penerbit: Ramli MS
Susunan Muzik: Ramli MS
Jururakam: Mat
Juruadun: Peter Chin
Suara Latar: Juanita Ismail
Akordian: Ramli MS
Strings (Live): KL Symphony
Studio Rakaman: Wake The Baby Studio
Kampung Beralas

Poskod

Poskod yang digunakan di Kampung Beralas, Padang Tengku, Pahang ialah 27100.
Gálvez

Gálvez merupakan sebuah kawasan perbandaran yang terletak di Sepanyol dalam wilayah Toledo, di komuniti autonomi Castile-La Mancha.
Kumpulan platinum

Kewujudan

Bijih-bijih logam kumpulan platinum mempunyai kira-kira 10 gram logam per tan. Logam kumpulan platinum boleh membentuk sebatian kompleks dalam 30 ke 40 mineral. Bekalan logam kumpulan platinum dianggarkan sebanyak 66 juta kg pada 2018 dengan kira-kira 80% bekalan terdapat di Kompleks Igneus Bushveld, Afrika Selatan, di mana negara tersebut memiliki anggaran sebanyak 63 juta kg logam. Logam kumpulan platinum biasanya diekstrak daripada mineral sulfida dan arsenida seperti PtAs₂, PtS dan Pt(AsS)₂.

Iridium

Logam iridium biasanya tercampur dengan logam-logam kumpulan platinum lain dalam deposit aluvium. Aloi-aloi alami iridium termasuklah osmiridium dan iridosmina yang merupakan campuran osmium dan iridium. Mineral-mineral iridium lain seperti irarsit dan kuproirdsit juga wujud, tetapi amat jarang ditemui. Secara komersial, logam iridium diperoleh sebagai bahan sampingan dalam perlombongan dan pemprosesan nikel.
Sempadan Cretaceous–Paleogen (sempadan K-Pg), sempadan masa antara zaman Cretaceous dan Paleogen yang terbentuk kira-kira 66 juta tahun dahulu memiliki tanah liat yang kaya dengan iridium. Sempadan ini menjadi inspirasi kepada hipotesis Alvarez, hipotesis berkenaan kepupusan dinosaur bukan burung akibat hentaman meteor yang kini diperakui oleh kebanyakan pihak.

Kitar semula

Logam-logam kumpulan platinum boleh dikirar semula daripada peralatan umum dan termasuk dalam penghasilan sekunder logam kumpulan platinum. Pengekstratan cara ini daripada kenderaan usang mengambil kira-kira 30% jumlah pengekstratan pada tahun 2010.
Tumbak Petar

Poskod

Poskod yang digunakan di Tumbak Petar adalah 33362. Terdapat 17 buah desa di dalam daerah kecamatan Jebus.
Masjid Kampung Beladau Selat

Pentadbiran

Masjid Kampung Beladau Selat memiliki nombor pendaftaran masjid No Daftar: MY-11-KTR-00370.
Roxanne Beckford

Kehidupan keluarga

Beckford berkahwin dengan pelakon, penulis, pengarah, Bob Hoge pada 6 Julai 1996. Suaminya juga menjalankan perniagaan bersalin. Apabila beliau muncul pada siri realiti channel TLC, Bringing Home Baby bersama dengan suaminya pada tahun 2005, Beckford baru sahaja melahirkan anak kembar mereka.
Bascuñana de San Pedro

Bascuñana de San Pedro merupakan sebuah kawasan perbandaran yang terletak di Sepanyol dalam wilayah Cuenca, di komuniti autonomi Castile-La Mancha.
13 Zulhijah

13 Zulhijah merupakan hari ke-343 dalam kalendar Hijriah.
Terrapene ornata

Ciri-ciri

T. ornata mempunyai cangkerang belakang yang rendah berbanding kura-kura katup yang lain. Biasanya mereka berwarna hitam atau coklat gelap, dan memiliki belang kuning. T. o. luteola pula mempunyai banyak belang berbanding T. o. ornata.

Taburan habitat

T. ornata ornata dijumpai di tengah-tengah Amerika Syarikat, dari barat Indiana, hingga ke timur Texas dan Louisiana. T. ornata luteola pula mendiami kawasan-kawasan kering bagi spesies kura-kura katup, dan boleh di temui di barat Texas, New Mexico, Arizona, dan kawasan utara Mexico.

Pemuliharaan

Di Indiana, kura-kura ini disenaraikan sebagai spesies terancam.

Simbol

Haiwan ini dipilih sebagai reptilia rasmi bagi Kansas pada tahun 1986.
Stesen LRT Asia Jaya

Lokasi

Stesen Asia Jaya terletak di selatan Seksyen 14 Petaling Jaya, Selangor. Stesen ini terletak kira-kira 300m dari persimpangan Jalan Barat  Lebuhraya Persekutuan. Juga terletak berhampiran stesen ini adalah Seksyen 14 Petaling Jaya, Seksyen 51A Petaling Jaya, pejabat Tenaga Nasional (TNB) cawangan Petaling Jaya, Wisma Lotus, Wisma LYL, City University of Malaysia, Menara Axis, Menara PJ8, Hotel Armada Petaling Jaya, Hotel Sheraton Petaling Jaya, Hotel Hilton Petaling Jaya, The Istara Condominium, Brickfields Asia College (BAC) kampus Petaling Jaya, Kuil Sikh Gurdwara Sahib Petaling Jaya, pangsapuri Millenium Square dan Menara Jaya.

Perkhidmatan bas

Bas RapidKL laluan T786 dan T787 berkhidmat di stesen ini. Bas Seranas laluan 700; bas Wawasan Sutera laluan 710; dan bas RapidKL laluan 750, 770, 772, 780 berkhidmat di hentias bas Asia Jaya bagi bas ke Kuala Lumpur dan hentian bas Menara PJ8 bagi bas ke Subang Jaya/Klang. Bas PJ City laluan PJ01 dan PJ02 berkhidmat di hentian bas Asia Jaya bagi bas menghala ke utara sahaja.
Nordkehdingen

Nordkehdingen merupakan sebuah munisipaliti terletak di daerah Stade, Niedersachsen, Jerman.
Albaida del Aljarafe

Albaida del Aljarafe merupakan sebuah kawasan perbandaran yang terletak di wilayah Seville, Andalusia, Sepanyol
Aku Akan Muncul

Sinopsis

Mengisahkan tentang sumpahan kesuma yang berlarutan selama puluhan tahun. Ianya berlaku kerana kesuma mahu menjadi wanita paling cantik di kampungnya.

Pelakon

Para pelakon yang berlakon di dalam filem ini termasuk Julia Ziegler, Musly Ramlee, Jalaluddin Hassan

Penerbitan

Filem Aku Akan Muncul ini dihasilkan oleh Empire Film Solution.

Keluaran dan sambutan

Filem ini dikelaskan sebagai 18 , untuk 18 tahun ke atas sahaja. (Unsur-unsur ganas, seram, seks, politik, agama dan kebudayaan)
Never Say Never Again

Pelakon

Filem Never Say Never Again ini turut disertai oleh beberapa orang pelakon terkenal, antaranya adalah Sean Connery, Kim Basinger, Klaus Maria Brandauer.

Ringkasan

Agen SPECTRE telah mencuri dua kepala peledak nuklear Amerika, dan James Bond perlu mengenal pasti sasaran mereka sebelum ia diletupkan.
Puymiclan

Puymiclan ialah komun di jabatan Lot-et-Garonne di bahagian Aquitaine, barat daya Perancis.
Kampung Banggol Tok Dong

Poskod

Poskod yang digunakan di Kampung Banggol Tok Dong, Sik, Kedah ialah 08210.
Clive Granger

Sir Clive William John Granger (/ˈɡreɪndʒər/; 4 September 1934 - 27 Mei 2009) ialah ahli ekonometrik British dikenali kerana sumbangannya kepada siri masa bukan linear. Beliau mengajar di Britain, di Universiti Nottingham dan di Amerika Syarikat, di Universiti California, San Diego. Pada tahun 2003, Granger telah dianugerahkan Hadiah Peringatan Nobel dalam Sains Ekonomi, sebagai pengiktirafan terhadap sumbangan yang dimiliki beliau dan pemenangnya, Robert F. Engle, untuk menganalisis data siri masa. Kerja ini secara asasnya mengubah cara ekonomi menganalisis data kewangan dan makroekonomi. Sir Clive Granger sering merujuk kepada waktunya di HPH Claymore yang mana beliau mengaku sebagai salah satu sumber utama inspirasi, pengetahuan dan keberaniannya.
Lengkung

Dalam matematik, sebuah lengkung adalah suatu objek geometri yang merukanan satu-dimensi dan berterusan. Banyak lengkung khusus telah dipelajari dalam geometri, bermula daripada bulatan.
Lengkung boleh naik dan turun. Boleh naik sahaja atau turun sahaja.
Cahaya Hati

Drama Cahaya Hati merupakan sebuah drama Rashid Sibir yang menemui penonton mulai 24 Jun 2007 jam 10 malam melalui slot Cerekarama di TV3. Gandingan tiga tunjang utama - Eja, Fahrin Ahmad dan pendatang baru yang semakin melonjak naik, Aaron Aziz menjadi kekuatan drama ini. Selain itu, drama ini turut dibintangi Normah Damanhuri dan Aqasha.
Drama ini memulakan penggambaran awal Jun 2007 di sekitar Lembah Klang. Cahaya Hati adalah hasil garapan kreatif pengarah, Rashid Sibir dan diterbitkan Rasbir Media Sdn Bhd.

Sinopsis

Ia mengisahkan percintaan antara tiga hati - Jay, Ayu dan Jeffri. Ketiga-tiga mereka mempunyai karektor tersendiri dan saling berhubung kait. Perkenalan antara mereka terjadi apabila suatu hari, Jay yang bekerja sebagai jurugambar mengambil gambar seorang gadis cantik di tepi tasik. Jay tidak mengetahui gadis itu cuba untuk membunuh diri, tiba-tiba gadis itu terjun ke dalam tasik, lalu Jay terus terjun dan menyelamatkan gadis berkenaan.
Sejak peristiwa itu, Jay mula menjadi rapat dengan gadis itu yang bernama Ayu. Jay menyerahkan gambar Ayu kepada rakannya, Jeffri yang berkerja di agensi model. Jeffri begitu tertarik dengan keterampilan Ayu dan mengubahnya sehingga menjadi peragawati terbaik di agensi itu.
Bermula saat itu, Ayu mengorak langkah kehidupannya sebagai peragawati dan Jay bertindak sebagai jurugambar. Namun, semuanya berubah apabila Rahim meluahkan perasaan cintanya terhadap Ayu. Jay menyedari perkara itu dan mula menjauhkan diri daripada Ayu.
Ayu menolak cinta Jeffri dan mengakui cintanya hanya milik Jay. Jeffri sangat marah apabila mengetahui hal itu dan akibat perasaan cemburu yang menguasai diri, Jeffri mengambil keputusan drastik dengan menamatkan kontrak Jay.
Jeffri tetap tidak berputus asa walaupun mengetahui cintanya bertepuk sebelah tangan. Dia cuba melamar Ayu untuk menjadi isterinya. Ayu yang tidak berpuas hati dengan tindakan Jay menjauhkan diri daripadanya, pergi mendapatkan Jay untuk meminta penjelasan.
Jay berterus-terang bahawa dia juga menyintai Ayu tetapi dia berasa dirinya serba kekurangan jika dibandingkan Jeffri yang lebih layak untuk menjaga Ayu. Selepas mengadakan perbincangan, Ayu dan Jay kembali berbaik selepas menyedari perasaan timbul antara satu sama lain.
Namun, satu kejadian menimpa Ayu hingga menyebabkan cinta ke tiga-tiga insan ini teruji lagi.
Jejomar Binay

Personal life

Binay berkahwin dengan Elenita Sombillo, seorang doktor. Elenita Binay telah dipilih sebagai Datuk Bandar Makati pada Pilihanraya tahun 1998, dan berkhidmat sehingga tahun 2001. Mereka mempunyai empat orang anak: Maria Lourdes Nancy, Mar-Len Abigail (kini berkhidmat sebagai Wakil Daerah kedua Makati), Jejomar Erwin Jr. (kini Datuk Bandar Makati), Marita Angeline dan Joanna Marie Blanca.
Woltersdorf, Lower Saxony

Woltersdorf merupakan sebuah munisipaliti terletak di daerah Lüchow-Dannenberg, Niedersachsen, Jerman.
Edward VIII dari United Kingdom

Lambang kemahkotaan

Edward's coat of arms as the Prince of Wales was the royal coat of arms of the United Kingdom, differenced with a label of three points argent, with an inescutcheon representing Wales surmounted by a coronet (identical to those of Charles, the current Prince of Wales). As Sovereign, he bore the royal arms undifferenced. After his abdication, he used the arms again differenced by a label of three points argent, but this time with the centre point bearing an imperial crown.
Mukim Ayer Baloi

Pentadbiran

Mukim Ayer Baloi merupakan salah sebuah mukim yang terdapat dalam negara Johor, dan juga merupakan satu dari mukim yang terletak dalam pentadbiran Daerah Pontian.
Barrika

Barrika merupakan sebuah kawasan perbandaran di Sepanyol di Biscay, di komuniti autonomi Basque.
Kampung Nyior Ketiat

Poskod

Poskod yang digunakan di Kampung Nyior Ketiat, Kuala Kangsar, Perak ialah 33000.
Josip Vidmar

Penterjemahan

Vidmar telah menterjemah beberapa karya dari bahasa Rusia, Perancis, Itali, Jerman, Czech, Croatia dan Serbia ke dalam bahasa Slovene. Antara karya pengkarya yang diterjemah adalah Aleksey Arbuzov, Gogol, Griboyedov, Krleža, Molière, Nušić, Pushkin, Aleksey Tolstoy dan beberapa orang penulis lain.
Anugerah Merdeka

Anugerah Merdeka merupakan anugerah mengiktiraf sumbangan cemerlang individu dan organisasi yang hasil kerja dan pencapaiannya memberikan kesan cemerlang kepada Malaysia dan rakyatnya. Perdana Menteri Malaysia menjadi penaung anugerah ini dan melancarkannya pada 27 Ogos 2007 sempena Jubli Emas kemerdekaan Malaysia ke-50. Panel penilai yang dilantik akan menilai sumbangan individu dan organisasi dalam pelbagai kategori yang bermakna dan mendalam kepada rakyat dan negara Malaysia
Verbo

Pelakon

Filem ini turut disertai oleh beberapa orang pelakon terkenal, antaranya adalah Alba García, Djédjé Apali, Michelle Asante
Berod bei Wallmerod

Berod bei Wallmerod merupakan sebuah kawasan perbandaran terletak di daerah Westerwaldkreis, Rhineland-Palatinate, Jerman.
Castro Urdiales

Castro Urdiales merupakan sebuah kawasan perbandaran di Sepanyol di Cantabria, di komuniti autonomi Cantabria.
Linggar Galing

Poskod

Poskod yang digunakan di Linggar Galing adalah 38371. Terdapat 22 buah desa di dalam daerah kecamatan Pondok Kelapa.
Sekolah Kebangsaan Bandar Tenggara 1

Sejarah

berpindah ke lokasi sekarang pada tahun 1980. Sebelum itu sekolah papan.
==Pencapaian